*Likumprojekts*

**Grozījumi Militārā dienesta likumā**

Izdarīt [Militārā dienesta likumā](http://likumi.lv/doc.php?id=63405) (Latvijas Republikas Saeimas un Ministru Kabineta Ziņotājs, 2002, 14.nr.; 2003, 2., 15.nr.; 2004, 14.nr.; 2005, 8.nr.; 2006, 14.nr.; 2007, 10.nr.; 2008, 3.nr.; 2009, 2., 14., 15., 21.nr.; Latvijas Vēstnesis, 2009, 200.nr.; 2010, 51./52., 178.nr.; 2012, 203.nr.; 2013, 40., 187., 191.nr.) šādus grozījumus:

1. Izslēgt 2.panta 11.punktu.
2. Izteikt 11.panta pirmo daļu šādā redakcijā:

„(1) Karavīrs var iegūt izglītību vai paaugstināt kvalifikāciju valsts un ārvalstu izglītības iestādēs, kā arī Nacionālo bruņoto spēku vienībās, kuru uzdevumos ietilpst pieaugušo izglītības programmu īstenošana.”

1. Izteikt 12.panta otro daļu šādā redakcijā:

„(2) Uz karavīru neattiecas darba tiesiskās attiecības reglamentējošo normatīvo aktu normas, izņemot normas, kuras nosaka atšķirīgas attieksmes aizliegumu un tiesības, kas pienākas grūtniecēm un sievietēm, kuras baro bērnu ar krūti, un sievietēm pēcdzemdību periodā līdz vienam gadam, kā arī normas, kuras nosaka grūtniecības un dzemdību atvaļinājuma, atvaļinājuma bērna tēvam, adoptētājam vai citai personai, kura faktiski kopj bērnu un bērna kopšanas atvaļinājuma piešķiršanu un izmantošanu, ciktāl tas nav pretrunā ar šajā likumā un Valsts un pašvaldību institūciju amatpersonu un darbinieku atlīdzības likumā noteikto.”

1. Izteikt 17.¹pantu šādā redakcijā:

„**17.1 pants. Jaunatnes izglītošana valsts aizsardzības jomā**

(1) Bērni un jaunieši vecumā no 10 gadiem līdz 21 gadam var darboties brīvprātīgā kustībā „Jaunsardze”, kuras mērķis ir izglītot jaunatni valsts aizsardzības jomā un veicināt pilsonisko apziņu un patriotismu. Jaunsardzes darbu, kā arī jaunatnes izglītošanu valsts aizsardzības jomā kā jaunsargu interešu izglītības programmu organizē un īsteno Rekrutēšanas un jaunsardzes centrs vai tā pilnvarotas personas. Jaunsargu interešu izglītības programmas paraugu apstiprina aizsardzības ministrs.

(2) Rekrutēšanas un jaunsardzes centrs par dalību Jaunsardzē mācību gada sākumā ar bērna likumisko pārstāvi slēdz līgumu. Ja jaunietis sasniedzis 18 gadu vecumu, līgumu slēdz ar viņu.

(3) Rekrutēšanas un jaunsardzes centrs jaunsargam var izsniegt inventāru un jaunsarga formas tērpu. Jaunsargam izsniedzamo inventāru un tā izsniegšanas kārtību nosaka un jaunsarga formas tērpu, atšķirības zīmes un to lietošanas kārtību apstiprina Rekrutēšanas un jaunsardzes centra direktors.

(4) Jaunsargiem ir tiesības saņem apmaksātu veselības aprūpi. Apmaksājamo veselības aprūpes pakalpojumu veidus, apjomu, saņemšanas nosacījumus un apmaksas kārtību nosaka Ministru kabinets.

(5) Latvijas pilsoņi, kas iegūst izglītību akreditētā augstskolā un iestājušies Zemessardzē, var apgūt speciālu militārās apmācības kursu Ministru kabineta noteiktajā kārtībā.”

1. 18.pantā:

izteikt panta nosaukumu šādā redakcijā:

**„18.pants. Karavīru komplektēšana militārajās izglītības iestādēs un Nacionālo bruņoto spēku vienībās, kuru uzdevumos ietilpst pieaugušo izglītības programmu īstenošana”**

izteikt pirmo daļu šādā redakcijā:

„(1) Militārajās izglītības iestādēs un Nacionālo bruņoto spēku vienībās, kuru uzdevumos ietilpst pieaugušo izglītības programmas īstenošana, uzņem Latvijas pilsoņus, kas ir sasnieguši 18 gadu vecumu un ieguvuši vismaz vidējo izglītību, izņemot Nacionālo bruņoto spēku Kājnieku skolu, kurā var uzņemt arī Latvijas pilsoņus, kas sasnieguši 18 gadu vecumu un ieguvuši pamatizglītību.”

izteikt trešo daļu šādā redakcijā:

„(3) Pirms mācību uzsākšanas militārajās izglītības iestādēs vai Nacionālo bruņoto spēku vienībās, kuru uzdevumos ietilpst pieaugušo izglītības programmu īstenošana, aizsardzības ministrs vai viņa pilnvarots komandieris (priekšnieks) ar karavīru slēdz līgumu, kurā noteikts, ka pēc militārās izglītības iestādes vai Nacionālo bruņoto spēku vienības, kuras uzdevumos ietilpst pieaugušo izglītības programmu īstenošana, mācību kursa beigšanas obligāti jānodien līgumā noteiktais laiks, kas nav mazāks par pieciem gadiem.”

papildināt piekto daļu pēc vārda „iestādes” ar vārdiem „vai Nacionālo bruņoto spēku vienības, kuras uzdevumos ietilpst pieaugušo izglītības programmu īstenošana”.

6. Izteikt 26.panta ceturtās daļas 3.punktu šādā redakcijā:

„3) ja karavīru atskaita no izglītības iestādes vai Nacionālo bruņoto spēku vienības, kuras uzdevumos ietilpst pieaugušo izglītības programmu īstenošana, nesekmības vai disciplīnas pārkāpumu dēļ.”

1. 41.pantā:

aizstāt pirmās daļas 3.punktā skaitli „35” ar skaitli „45”’;

papildināt trešo daļu pēc vārda „tikai” ar vārdiem „instruktoram vai”.

8. Papildināt 59.panta otro daļu ar 3., 4., 5. punktu šādā redakcijā:

„3) viņš ir atvaļināts no aktīvā dienesta beidzoties profesionālā dienesta līguma termiņam un gada laikā pēc atvaļināšanas no aktīvā dienesta viņam noteikta invaliditāte ievainojuma (sakropļojuma, kontūzijas) dēļ, kas iegūts dienesta laikā, pildot dienesta pienākumus, vai slimības dēļ, kuras cēlonis saistīts ar militārā dienesta izpildi. Tiesības saņemt apmaksātu veselības aprūpi saglabājas tikai uz invaliditātes laiku;

4) viņš ir atvaļināts no aktīvā dienesta līdz 2004.gada 12.jūlijam ar tiesībām valkāt karavīra formas tērpu;

5) viņš ir atvaļināts no aktīvā dienesta, beidzoties profesionālā dienesta līguma termiņam, viņam ir piešķirta izdienas pensija un viņš ir nodienējis profesionālajā dienestā ne mazāk kā 25 gadus.”

1. Izslēgt 65.panta pirmās daļas 1.punktu.
2. Izteikt 66.panta septītās daļas piekto teikumu šādā redakcijā: „Uz rezerves karavīru militāro mācību laikā attiecas Valsts un pašvaldību institūciju amatpersonu un darbinieku atlīdzības likuma 21.panta pirmā, otrā un ceturtā daļa.”
3. Aizstāt pārejas noteikumu 20.punktā skaitli „2015.” ar skaitli „2016.”.
4. Papildināt pārejas noteikumus ar 21., 22., 23. un 24.punktu šādā redakcijā:

„21. Grozījumi šā likuma 17.¹panta ceturtajā daļā (par jaunsargu tiesībām saņemt apmaksātu veselības aprūpi) stājas spēkā 2016.gada 1.janvārī.

22. Šā likuma 41.panta pirmās daļas 3.punktā paredzētais karavīra maksimālais vecums profesionālajā dienestā nav attiecināms uz leitnantiem, kuriem šī dienesta pakāpe piešķirta līdz grozījumu šā likuma 41.panta pirmās daļas 3.punktā spēkā stāšanās dienai. Šiem karavīriem maksimālais vecums profesionālajā dienestā leitnanta pakāpē ir 35 gadi.

23. Šā likuma 59.panta otrās daļas 5.punktā paredzēto apmaksāto veselības aprūpi iegūst arī tie karavīri, kuri atvaļināti no aktīvā dienesta 2014., 2015., 2016. un 2017.gadā, beidzoties profesionālā dienesta līguma termiņam, ja līgumu nepagarina pēc Nacionālo bruņoto spēku iniciatīvas un ja viņiem ir piešķirta izdienas pensija un viņi 2014.gadā ir nodienējuši profesionālajā dienestā ne mazāk kā 22 gadus.

24. Ministru kabinets līdz 2015.gada 1.septembrim izdod šā likuma 17.1 panta ceturtajā un piektajā daļā minētos noteikumus. Līdz šo noteikumu spēkā stāšanās dienai piemērojami Ministru kabineta 2010.gada 14.septembra noteikumi Nr.868 „Augstskolu studentu speciālās militārās apmācības kārtība.”

Aizsardzības ministrs R.Vējonis

Vīza: valsts sekretārs J.Sārts

27.08.2014. 12:44

932

I.Bubuce, 67071810

e-pasta adrese: [Inguna.Bubuce@mil.lv](mailto:Inguna.Bubuce@mil.lv)

fakss: 67212307

K.Krastiņa, 67335099

e-pasta adrese: Kaiva Krastina@mod.gov.lv

V.Upeniece, 67335077

e-pasta adrese: [Vita.Upeniece@mod.gov.lv](mailto:Vita.Upeniece@mod.gov.lv)